《和陆彦则郊外初夏送客》
宋代·华镇

红英落尽紫荷长，野岸阴阴暗绿杨。过眼芳菲浑似梦，感时情绪直如狂。

江皋有客怀双佩，淮上逢人赋乘黄。顾我越吟方自苦，可堪别曲念江乡。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。